การผจญภัยของจูนิเปอร์ ลี

การผจญภัยของจูนิเปอร์ ลี (The Life and Times of Juniper Lee - ชีวิตและช่วงเวลาของจูนิเปอร์ ลี) เป็นการ์ตูนอเมริกัน สร้างโดย Judd Winick ออกฉายทางช่อง Cartoon Network ในประเทศไทยฉายผ่านทางยูบีซี ช่อง 29 ปัจจุบันเป็น ทรูวิชั่นส์ ช่อง 52 เวลา 19:30 น. ทุกวันเสาร์-อาทิตย์ ปัจจุบันได้ฉายจบเรื่องแล้ว
Judd Winick เคยบอกไว้ว่าเขาแรงบันในการสร้างเรื่องนี้มาจากการผสมผสานแนวคิดของ The Simpsons กับ Buffy the Vampire Slayer
== เนื้อเรื่องย่อ ==
โครงเรื่องหลักของการผจญภัยของจูนิเปอร์ ลี จะเล่าเรื่องราวของโลกมนุษย์กับโลกเวทมนตร์ที่ซ้อนทับกัน ซึ่งคนธรรมดาจะมองไม่เห็น เมื่อใดก็ตามที่เกิดความผิดปกติในสมดุลระหว่างโลกมนุษย์และโลกเวทมนตร์ จะเป็นหน้าที่ของเทซวนเซ (Te Xuan Xe) (แต่ต่อมาเรียกเตซวนซือ) หรือก็คือผู้ควบคุมความสมดุลระหว่างสองโลก รวมทั้งแก้ปัญหาต่างๆให้ชาวโลกเวทมนตร์ โดยตัวเอกในเรื่องนี้คือจูนิเปอร์ ลี ได้รับสืบทอดภารกิจเทซวนเซข้ามรุ่นจากย่ามาสู่เธอโดยตรง เธอจำเป็นต้องออกหยุดยั้งความวุ่นวายที่มนุษย์ทั่วไปมองไม่เห็น ขณะเดียวกันต้องรักษาชีวิตประจำวันและความลับของเธอให้ราบรื่นไปด้วย
== ตัวละคร ==
จูนิเปอร์ ลี
เรียกสั้นๆว่า "จูน" เด็กผู้หญิงอายุ 11 ปี ลูกครึ่งอเมริกันจีน ที่ได้รับตำแหน่งเทซวนเซสืบต่อจากคุณย่าของเธอ เธออาศัยอยู่มนเมืองออร์คิดเบย์ โดยมีมอนโร สุนัขจอมเวทย์มาช่วยเหลือหน้าที่ของเธอ เธอจะมีกำไลอยู่ที่มือซ้าย เมื่อใดก็ตามที่เกิดการเสียสมดุลระหว่างสองโลกขึ้น เพชรจะส่องแสงบอกให้เธอรู้ว่ามีเหตุร้าย และเพราะการได้รับหน้าที่เทซวนเซนั้นทำให้เธอมีความสามารถและกำลังที่เกินมนุษย์ทั่วไป สัญลักษณ์ดอกไม้ที่อกเสื้อแสดงถึงหน้าที่ของเทซวนเซ การปกป้อง
จัสมิน ลี
หรืออีกในชื่อหนึ่งคือ "อาม่า" (ภาษาจีน:阿媽 แปลว่าแม่) เป็นเทซวนเซรุ่นก่อนหน้าและได้รับการขนานนามเป็นเทซวนเซที่เก่งที่สุด เธอมีหน้าที่แนะนำเรื่องต่างๆในฐานะเทซวนเซและช่วยเหลือจูน และถึงแม้อาม่าจะอายุ 69 แล้วก็ตามแต่อาม่ายังคงมีกำลังวังชาพอที่จะต่อสู้ได้ แต่ก็เพราะอายุนั่นเองทำให้ไม่สามารถต่อสู้ได้นานนัก
มอนโร
ชื่อเต็มคือ "มอนโร คอนเนอรี่ บอยด์ คาไลล์ แม๊คเกรเกอร์ สก๊อต ลี ที่ 5" หรือเรียกสั้นๆว่า "มอนโร" เป็นสุนัขจอมเวทย์ที่อาม่าส่งมาดูแลจูนและให้คำแนะนำในเรื่องโลกเวทมนตร์และการใช้คาถา เขาได้ศึกษาโลกเวทมนตร์มาอย่างมากมาย โดยปกติมนุษย์ทั่วไปจะเห็นมอนโรเป็นเพียงสุนัขและได้ยินแต่เขาเห่า แต่มีเพียงผู้ที่เกี่ยวข้องกับโลกเวทมนตร์เท่านั้นที่จะเข้าใจที่เขาพูด มอนโรมักจะพูดสำเนียงสก๊อตและแพ้แล๊คโตส
เรย์เรย์ ลี
น้องชายอายุ 8 ขวบของจูน ชื่อเต็มคือ "เรยมอนด์" เป็นเด็กที่อยู่ไม่สุขและชอบที่จะเข้าไปยุ่งกับปัญหาของโลกเวทมนตร์เสมอ เขามีสามารถมองเห็นโลกเวทมนตร์ได้เพราะตอนที่จูนได้รับพลังครั้งแรก มีปีศาจมาดูดพลังของจูนและบังเอิญถ่ายไปให้เรย์เรย์ ทำให้เขาสามารถมองเห็นโลกเวทมนตร์ได้เช่นเดียวกับจูน เสื้อของเขามีสัญลักษณ์ซุปเปอร์ฮีโร่ที่เขาชอบคือ บลูฟิสท์ และมักชอบพูดเรื่องที่อยากเป็นเทซวนเซ
เดนนิส ลี
เป็นพี่ชายอายุ 14 ปีของจูน ต่างจากน้องของเขา เขาไม่สามารถมองเห็นโลกเวทมนตร์ได้ เขาเป็นพวกบ้าโลกแฟนตาซีและชอบเล่นเกมแสดงสวมบทบาทกับเพื่อนๆของเขา เดนนิสมักจะไม่กินเส้นกับน้องๆ แต่ในฤดูกาลที่ 3 จูนจะยอมเปิดเผยเรื่องของโลกเวทมนตร์ให้เดนนิสรู้ ทำให้เดนนิสเริ่มช่วยเหลือจูนและเข้าใจน้องๆของเขามากขึ้น
โจดี้ เออร์วิน
หนึ่งในเพื่อนสนิทของจูน เป็นเชียร์ลีดเดอร์ประจำโรงเรียน เป็นคนร่าเริงและมักมองโลกในแง่ดี
ออร์ฟิเลีย รามิเรซ
หนึ่งในเพื่อนสนิทของจูน ชอบแต่งตัวแบบพังค์
โรเจอร์ แรดคลิฟ
เป็นเพื่อนของจูนแต่ไม่ค่อยสนิทนัก โรเจอร์เป็นพวกพยายามทำทุกอย่าเพื่อให้ทุกคนคิดว่าเขาเจ๋ง (ซึ่งจริงๆให้ผลตรงกันข้าม)
มาร์คัส คอนเนอร์
มาร์คัสเป็นคนหน้าตาและบุกคลิกภาพดี จูนแอบชอบเขา แต่โดยส่วนมากเขาไม่ค่อยมีบทบาทมากนักถ้าเทียบกับเพื่อนที่ทั้ง 3 ของจูน
ไมเคิลและบาร์บาร่า ลี
พ่อและแม่ของจูน เรย์เรย์และเดนนิส ไมเคิลเป็นลูกชายเพียงคนเดียวของอาม่าและสมควรจะเป็นเทซวนเซสืบต่อไป แต่เกิดเหตุผิดปกติทำให้พลังนั้นเกิดการข้ามรุ่นแล้วไปตกที่จูนแทน ไมเคิลทำงานให้พ่อของโรเจอร์แต่ไม่ทราบว่าเป็นงานอะไร
คุณนายโกเมซ
เป็นอาจารย์ของจูน ไม่ทราบชื่อจริง
วิลเลี่ยม
เป็นพ่อของมอนโรและในอดีตเคยช่วยเหลือเทซวนเซมาแล้ว มักชอบล้อมอนโรเกี่ยวกับน้ำหนักของเขา
== รายชื่อตอน ==
รายชื่อตอนของ การผจญภัยของจูนิเปอร์ ลี
=== ฤดูกาลที่ 1 ===
It's Your Party and I'll Whine if I Want To
I've Got My Mind on My Mummy and My Mummy on My Mind
It Takes a Pillage
New Trickster in Town
Not in My Backyard
Enter Sandman
Ding Dong the Witch Ain't Dead
I'll Get By with a Little Help from My Elf
The World According to L.A.R.P.
Magic Takes a Holiday
Take My Life, Please
Meet the Parent
Monster Con'''
=== ฤดูกาลที่ 2 ===
It's the Great Pumpkin, Juniper Lee
Oh Brother, What Art Thou?
The Great Escape
Picture Day
Star Quality
There's No Mitzvah Like Snow Mitzvah
Bada Bing, Bada Boomfist
Adventures in Babysitting
June's Egg-cellent Adventure: Juniper Lee Meets the Easter Bunny
I've Got You Under My Skin
Welcome Bat Otter
Dog Show Afternoon
Dream Date
=== ฤดูกาลที่ 3 ===
Party Monsters
Who's Your Daddy?
Water We Fighting For?
Feets Too Big
Citizen June
Make Me Up Before You Go-Go
Out of the Past
Sealed With a Fist
Little Big Mah
Te Xuan Me?
Food For Naught.
A Helping H.A.M.
The Kids Stay in the Picture
Every Witch Way But Loose
=== ตอนสั้น ===
ไม่มีการฉายในประเทศไทย
Monsters in My Potion
The Bus Stop
Just a Second
Nice Weather
Beach Blanket Monroe
Big Monster in My Backyard
== เกร็ด ==
ออร์คิดเบย์ เมืองที่จูนอาศัยอยู่เป็นชื่อเมืองเกิดของ Judd Winick อยู่ในซานฟรานซิสโก, แคลิฟอร์เนีย
พี่น้องลีได้ตั้งวงดนตรีชื่อ "Short Angry Freuds" ซึ่งมาจากการ์ตูนของ Winick เรื่อง Frumpy the Clown
ในตอน I've Got My Mind on My Mummy, and My Mummy on My Mind จะมีซอมบี้ออกมาจากหลุมที่มีการสลักไว้ว่า J.Winick ซึ่งเป็นชื่อของ Judd Winick
== แหล่งข้อมูลอื่น ==
เว็บไซต์ของ Judd Winick  
เว็บไซต์ของการผจญภัยของจูนิเปอร์ ลีทาง Cartoon Network  
การ์ตูนอเมริกัน
การ์ตูนทีวีแอนิเมชัน
การ์ตูนสยองขวัญ
การ์ตูนสาวน้อยเวทมนตร์
รายการโทรทัศน์ภาษาอังกฤษ
โทรทัศน์อเมริกันเชื้อสายจีน
รายการโทรทัศน์ช่องการ์ตูนเน็ตเวิร์ค
โรงเรียนในวรรณกรรม
การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ